<classify> MWANDISHI WETU-Dar es Salaam RAIS Dk. John Magufuli ametembelea na kuweka shada la mauakatika eneo la mashujaa Heroes Acre waliopigania ukombozi wa Namibia, lililoponje kidogo ya Jiji la Windhoek nchini humo. Taarifa iliyotolewa jana na Mkurugenzi wa Mawasiliano yaRais, Ikulu, Gerson Msingwa, ilieleza kuwa katika eneo hilo wamezikwa mashujaawa ukombozi wa Namibia ambao baadhi yao walipata mafunzo katika kambi ya Kongwanchini Tanzania. Wengine walikuwa maofisa wa Chama cha SWAPO ambao ofisi zaozilikuwa Dar es Salaam na viongozi wakuu walioendesha mapambano wakiwa nchinihapa. Baadhi ya mashujaa waliozikwa katika eneo hilo ni NdimoHamaambo, Peter Nanyemba, Theo-Ben Gurirabo na Toiro ya Toire. Rais Magufuli aliongozana na mwenyeji wake Rais wa Namibia,Hage Geingob. Baada ya kutembelea eneo hilo, Rais Magufuli alitembeleakiwanda cha nyama cha Kampuni ya Meatco kilichopo Windhoek. Akiwa kiwandani hapo, alielezwa na Kaimu Mtendaji Mkuu wakiwanda hicho, Jannie Breytenbach kuwa wana uwezo wa kuchinja ngombe 630 kwasiku, wameajiri wafanyakazi 650 na kwamba wapo tayari kushirikiana na Tanzaniakuanzisha viwanda vya nyama. Rais Magufuli alisema Tanzania ni nchi ya pili kwa idadikubwa ya mifugo barani Afrika na ameikaribisha Meatco kuja kuwekeza nchini. Katika ziara hiyo, ameongozana na Waziri wa Mifugo na Uvuvi,Luhaga Mpina, Waziri wa Kilimo, Japhet Hasunga na Waziri wa Mambo ya Nje na Ushirikianowa Afrika Mashariki, Prof. Palamagamba Kabudi. Kabla ya kuondoka nchini Namibia kwenda Zimbabwe ambakoanakwenda kufanya ziara rasmi ya kitaifa kwa mwaliko wa Rais wa Zimbabwe, EmmersonMnangagwa, Rais Magufuli alikutana na kufanya mazungumzo na Rais mstaafu wa piliwa Namibia, Hifikepunye Pohamba jijini Windhoek.  <topic>: kitaifa 